
ח.נ.,

הנדון: תאונה מיום 15.11.2023
                                                 הנפגע: בנימין שאול, ת.ז. 47417662
הנני מייצג את מרשי הנפגע שבנדון והריני מתכבד לפנות אל כב' ולפרט כדלקמן:

1. בתאריך 15.11.23 בשעה 17:54, או בסמוך לכך, ברחוב הרצל, בסמוך לבניין מס' 6, בכפר יונה, עת חצה מרשי את הכביש נפגע בראשו ובגפיו מרכב הנושא מ.ר 71-283-84, שאינו מבוטח בביטוח חובה, מרשי נחבל ונפל ארצה. (להלן: "התאונה").
רצ"ב אישור משטרה, מסומן "1".
2. במקום התאונה טופל מרשי בידי חובשים שחבשו אותו, משם פונה ע"י צוות מד"א לבית החולים "מאיר" בכפר סבא, שם אובחנו קרעים וחתכים משמעותיים במצח ובאף, המטומות בקרקפת. שבר באף וכאבים, רגישות והגבלה בטווחי תנועה בכתף ושוק ימין וירך שמאל.
3. למרשי בוצעו בדיקות הדמיה מקיפות שהדגימו שברים בעצמות האף והפנים עם לצרציות ועיבוי ריריות בסינוסים ובתאים האתמוידליים עם המטומות תת עוריות. בחלוף אשפוז במסגרתו בוצעה תפירת החתכים בראש ובפנים, ורדוקציה של האף שוחרר מרשי לביתו בהמלצה לנטילת טיפול אנטיביוטי, הסרת תפרים בקהילה בחלוף 10 ימים, הימנעות מחשיפה לשמש, הימנעות מפעילות, נטילת משככי כאבים ואנטיביוטיקה ומנוחה בת 10 ימים
4. מרשי אשר סבל מכאבי ראש עזים, קושי בנשימה אפית, כאבים והגבלה בתנועות הגפיים שהה כמצוות רופאיו במנוחה. מחמת החמרה, בדגש על כאבים והגבלה בתנועות כתף ימין ורגל שמאל, עם קושי משמעותי בהרמת היד, טופל מרשי במסגרת הקהילה והוחלט להפנותו להמשך מעקב לביצוע סדרת טיפולי פיזיותרפיה אינטנסיביים במסגרת הקהילה והמשך מעקב רפואי.
5. מרשי ביצע סדרת טיפולי פיזיותרפיה, אולם, חרף התמדתו, נותר עם כאבים והגבלה בתנועות פלג גופו השמאלי, הצוואר והגב ונותר עם צליעה ומגבלה משמעותית בטווחי תנועת היד והופנה להמשך טיפול בהיעדר שיפור ונוכח הקושי והמגבלות שנותרו בעטיה של התאונה
רצ"ב תעודות רפואיות ותמונות פגיעה, מסומנים "2".
6. מחמת התאונה ותוצאותיה סובל מרשי מכאבים והגבלה בתנועות הצוואר והגב, כתף ימין, ברכיים עם קושי בהליכה, צליעה וצורך בעזרה להתנייד, מצלקות רגישות ומכערות, מתשישות, מצורך בנטילת משככי כאבים, הוא נזקק לקבלת טיפול רפואי ויזקק לו גם בעתיד.
7. בעטיה של התאונה ומחמת תוצאותיה מתקשה מרשי בניהול משק ביתו, הוא נזקק לעזרת הזולת וסיוע בביצוע תפקודים יומיומיים אותם ביצע בצורה עצמאית עובר לתאונה והוא יזדקק לעזרה גם בעתיד.
8. מחמת התאונה ותוצאותיה נזקק מרשי להוצאות בגין מוניות ונסיעות מיוחדות ויזדקק להם גם בעתיד.
9. בנסיבות המתוארות לעיל, ועל מנת לייתר את הצורך בהגשת תביעה ובקשה למינוי מומחים רפואיים, אהיה מוכן להמליץ בפני מרשי על סילוק תביעתה תמורת פיצוי גלובלי בסך 128,000 ₪ בתוספת שכ"ט עו"ד.
10. אודה עבור עמדתכם המהירה לסילוק התביעה מחוץ לכותלי בית המשפט.
רצ"ב יפוי כח וטופס וס"ר חתומים ע"י מרשי.              



                                                                           בכבוד רב ובב"ח,

             





             אריאל פרייברג, עו"ד   
